এলাকাবাসী সূত্রে জানা যায়, ঠাকুরগাঁও সদর উপজেলার ফুটানিবাজার গ্রামের বাসিন্দা আবুল হোসেন (৬০) দীর্ঘদিন যাবত মাদারগঞ্জ গ্রামে গড়েয়া সিনিয়র মাদ্রাসার অধ্যক্ষ মওলানা আবুল কালাম আজাদ এর বাসায় গৃহভৃত্য হিসেবে কাজ করতো। প্রতিদিনের ন্যায় গত সোমবার দুপুরে আবুল  হোসেন নিখোঁজ হয়। বিভিন্ন জায়গায় খোঁজাখুঁজি করেও তাকে পাওয়া যায়নি। পরদিন গত মঙ্গলবার দুপুরে ওই বৃদ্ধের লাশ তার গৃহকর্তার বাড়ির পাশের পুকুর থেকে উদ্ধার করা হয়। পারিবারিকভাবে দাবি করা হয়, ওই বৃদ্ধ বিভিন্ন সময়ে বরশি দিয়ে পুকুর থেকে সাপ ধরতো। ইউপি চেয়ারম্যান জাফরুল্লাহ জানান, বৃদ্ধ আবুল হোসেনের মৃত্যু পানিতে ডুবে হয়েছে। এ ঘটনায় থানায় ইউডি মামলা হয়েছে।